డీజిల్ పోయలేదని.. బంక్ సిబ్బందిపై SI దాడి | V6 Velugu
డీజిల్ పోయలేదని.. బంక్ సిబ్బందిపై SI దాడి
అధికార దర్పంతో ఓ ఎస్సై పెట్రోల్ బంక్ కార్మికుడిపై విచక్షణా రహితంగా దాడి చేశాడు. ఈ ఘటన ఏపీలోని గుంటూరు జిల్లా నిజాంపట్నంలో చోటు చేసుకుంది. బాధితుడు తెలిపిన వివరాల ప్రకారం.. నిజాంపట్నం ఎస్సై రాంబాబు తన వాహనాన్ని డ్రైవరుకిచ్చి డీజిల్ పోయించుకురమ్మని స్థానిక పెట్రోల్ బంక్ కు పంపాడు. అక్కడ పనిచేస్తున్న హుమాయున్ అనే కార్మికుడు తన యజమాని చెబితేనే డీజిల్ పోస్తానని ఆ డ్రైవర్ కు చెప్పాడు. దీంతో ఆ డ్రైవర్ ఎస్సైకి ఫోన్ చేయగా.. వాహనం తీసుకొని వెనక్కి రమ్మని ఆదేశించాడు. డ్రైవర్ వెళ్లిన కాసేపటికే ఎస్సై రాంబాబు అదే వాహనంలో వచ్చి హుమాయున్ మీద విచక్షణా రహితంగా దాడి చేశాడు.
అంతటితో ఆగక స్టేషన్ కి తీసుకెళ్లి మరీ అతన్ని కొట్టారని.. పరుష పదజాలంతో తిట్టాడని బాధితుడు అన్నాడు. ఎస్సై దాష్టీకంపై బంకు కార్మికులు స్టేషన్ ఎదుట నిరసనకు దిగారు. ఎస్సై రాంబాబు మాత్రం.. హుమాయున్ తమ డ్రైవర్ తో దురుసుగా మాట్లాడని, అతను చేస్తున్న ఆరోపణల్లో నిజం లేదని అన్నాడు. డీజిల్ పోయించుకునేందుకు తాము నెలా నెలా బిల్లు చెల్లిస్తున్నామని, ఆ విషయం తెలియకుండా హుమాయున్ తన డ్రైవర్ పట్ల పొగరుగా ప్రవర్తించాడని అన్నారు.
deasil poyaledani.. bunk sibbandipai SI daadi | V6 Velugu
deasil poyaledani.. bunk sibbandipai SI daadi
adhikara darpamtho oo essai petrol bunk kaarmikudipai vichakshanaa rahitamgaa daadi cheshaadu. ee ghatana epiloni gunturu jilla nijaampatnamlo chotu chesukundi. badhithudu telipina vivaraala prakaaram.. nijampatnam essai rambabu tana vaahanaanni draivarukichi deasil poyinchukurammani sthaanika petrol bunk ku pampaadu. akkada panichestunna humayun ane kaarmikudu tana yajamani chebithene deasil postanani aa driver ku cheppaadu. deentho aa driver essaiki fon cheyagaa.. vaahanam teesukoni venakki rammani aadesinchaadu. driver vellina kasepatike essai rambabu adhe vaahanamlo vachi humayun meeda vichakshanaa rahitamgaa daadi cheshaadu.
antatitho aagaka station ki teesukelli mari atanni kottarani.. parusha padajaalamto tittaadani badhithudu annadu. essai daashteekampai banku kaarmikulu station eduta nirasanaku digaaru. essai rambabu maatram.. humayun tama driver thoo durusugaa matladani, atanu chestunna aaropanallo nijam ledani annadu. deasil poyinchukunenduku taamu nela nela billu chellistunnamani, aa vishayam teliyakunda humayun tana driver patla pogarugaa pravartinchaadani annaru.